Document ID: /roh_data/filtered/fineweb-2-filterrobots_roh.jsonl.gz/61504

Ils 8 d’october 2021, allas 20.00 uras, ha liug en la fermata in’occurrenza publica davart il tema «terren da baghegiar a Falera».
L’occurrenza sedrezza principalmein a persunas che vulan habitar a Falera egl avegnir e che drovan perquei terren da baghegiar. Nus beneventein denton bugen tut las persunas interessadas.
La vischnaunca da Falera e prof. Gion A. Caminada informeschan davart il stan dil project dallas parcellas buca surbaghegiadas a Falera gia tematisaus a caschun dalla radunonza communala. Suenter ha liug ina runda da discussiun che dat la caschun da sebrattar davart ideas, visiuns e sfidas. Per damondas dalla planisaziun dil territori stat nies planisader dil territori O. Menghini dalla firma Stauffer & Studach Raumentwicklung a disposiziun.
Il semester d’atun 2021 entscheiva il project «Falera, Dorf – Versuche nach der Schicksalsgemeinschaft» da prof. Gion A. Caminada al D-ARCH dalla SPF/ETH Turitg. La descripziun dil project anfleis Vus silla pagina d’internet dalla vischnaunca www.falera.net.
Nus selegrein sin in grond public interessau!
Per l’occurrenza ein in certificat da COVID obligatoric.